CELEX: 
Language: el
Date: 2022-04-13 00:00:00
Title: ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) /... ΤΗΣ ΕΠΙΤΡΟΠΗΣ για τον καθορισμό προσωρινών μέτρων σχετικά με συγκεκριμένους καρπούς καταγωγής Αργεντινής, Βραζιλίας, Νότιας Αφρικής, Ουρουγουάης και Ζιμπάμπουε με σκοπό την αποτροπή της εισαγωγής και της εξάπλωσης του επιβλαβούς οργανισμού Phyllosticta citricarpa (Mc Alpine) Van der Aa στο έδαφος της Ένωσης

ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ
            
            
               της 13.4.2022
            
            
               για τον καθορισμό προσωρινών μέτρων σχετικά με συγκεκριμένους καρπούς καταγωγής Αργεντινής, Βραζιλίας, Νότιας Αφρικής, Ουρουγουάης και Ζιμπάμπουε με σκοπό την αποτροπή της εισαγωγής και της εξάπλωσης του επιβλαβούς οργανισμού Phyllosticta citricarpa (Mc Alpine) Van der Aa στο έδαφος της Ένωσης
            
            
               Η ΕΥΡΩΠΑΪΚΗ ΕΠΙΤΡΟΠΗ, 
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης,
            
            
               Έχοντας υπόψη τον κανονισμό (ΕΕ) 2016/2031 του Ευρωπαϊκού Κοινοβουλίου και του Συμβουλίου, της 26ης Οκτωβρίου 2016, σχετικά με προστατευτικά μέτρα κατά των επιβλαβών για τα φυτά οργανισμών, την τροποποίηση των κανονισμών του Ευρωπαϊκού Κοινοβουλίου και του Συμβουλίου (ΕΕ) αριθ. 228/2013, (ΕΕ) αριθ. 652/2014 και (ΕΕ) αριθ. 1143/2014, και την κατάργηση των οδηγιών του Συμβουλίου 69/464/ΕΟΚ, 74/647/ΕΟΚ, 93/85/ΕΟΚ, 98/57/ΕΚ, 2000/29/ΕΚ, 2006/91/ΕΚ και 2007/33/ΕΚ
                  1
               , και ιδίως το άρθρο 41 παράγραφος 2,
            
            
               Εκτιμώντας τα ακόλουθα:
            
            
               (1)Στην εκτελεστική απόφαση (ΕΕ) 2016/715 της Επιτροπής
                  2
                θεσπίζονται μέτρα όσον αφορά τους καρπούς των ειδών Citrus L., Fortunella Swingle, Poncirus Raf. και των υβριδίων αυτών εκτός των καρπών των ειδών Citrus aurantium L. και Citrus latifolia Tanaka (στο εξής: συγκεκριμένοι καρποί) καταγωγής Αργεντινής, Βραζιλίας, Νότιας Αφρικής και Ουρουγουάης με σκοπό την αποτροπή της εισαγωγής και της εξάπλωσης του Phyllosticta citricarpa (McAlpine) Van der Αa (στο εξής: συγκεκριμένος επιβλαβής οργανισμός) στο έδαφος της Ένωσης. Η εν λόγω εκτελεστική απόφαση λήγει στις 31 Μαρτίου 2022.
            
            
               (2)Στον εκτελεστικό κανονισμό (ΕΕ) 2019/2072 της Επιτροπής
                  3
               , στο παράρτημα II μέρος Α, καθορίζεται ο κατάλογος των ενωσιακών επιβλαβών οργανισμών καραντίνας που δεν είναι γνωστή η παρουσία τους στο έδαφος της Ένωσης. Σκοπός του εκτελεστικού κανονισμού (ΕΕ) 2019/2072 είναι η αποτροπή της εισόδου, εγκατάστασης και εξάπλωσης των εν λόγω επιβλαβών οργανισμών στο έδαφος της Ένωσης. 
            
            
               (3)Ο συγκεκριμένος επιβλαβής οργανισμός καταγράφεται ως ενωσιακός επιβλαβής οργανισμός καραντίνας στο παράρτημα II του εκτελεστικού κανονισμού (ΕΕ) 2019/2072. Καταγράφεται επίσης ως επιβλαβής οργανισμός προτεραιότητας στον κατ’ εξουσιοδότηση κανονισμό (ΕΕ) 2019/1702 της Επιτροπής
                  4
               .
            
            
               (4)Από το 2016 έως σήμερα τα κράτη μέλη έχουν αναφέρει αρκετές περιπτώσεις μη συμμόρφωσης λόγω της παρουσίας του συγκεκριμένου επιβλαβούς οργανισμού στις εισαγωγές των συγκεκριμένων καρπών καταγωγής Αργεντινής, Βραζιλίας, Νότιας Αφρικής και Ουρουγουάης στην Ένωση. Ως εκ τούτου, είναι απαραίτητο να διατηρηθούν και να επικαιροποιηθούν τα μέτρα που προβλέπονται στην εκτελεστική απόφαση (ΕΕ) 2016/715 για καθεμία από τις εν λόγω χώρες και, για λόγους σαφήνειας, να καθοριστούν σε κανονισμό.
            
            
               (5)Επίσης, το 2021 παρατηρήθηκε μεγάλος αριθμός περιπτώσεων μη συμμόρφωσης λόγω της παρουσίας του συγκεκριμένου επιβλαβούς οργανισμού στους συγκεκριμένους καρπούς καταγωγής Ζιμπάμπουε. Αυτός ο μεγάλος αριθμός περιπτώσεων μη συμμόρφωσης από τη Ζιμπάμπουε υποδεικνύει ότι τα μέτρα που ορίζονται στο παράρτημα VII σημείο 60 του εκτελεστικού κανονισμού (ΕΕ) 2019/2072 δεν επαρκούν ώστε να εξασφαλίζεται ότι οι συγκεκριμένοι καρποί από τη Ζιμπάμπουε είναι απαλλαγμένοι από τον συγκεκριμένο επιβλαβή οργανισμό και, ως εκ τούτου, είναι απαραίτητο να συμπεριληφθούν οι συγκεκριμένοι καρποί καταγωγής Ζιμπάμπουε στο πεδίο εφαρμογής των προσωρινών μέτρων κατά του συγκεκριμένου επιβλαβούς οργανισμού που καθορίζονται στον παρόντα κανονισμό.
            
            
               (6)Για να διασφαλιστεί η αποτελεσματικότερη αποτροπή της εισόδου του συγκεκριμένου επιβλαβούς οργανισμού στο έδαφος της Ένωσης, και λαμβανομένης υπόψη της εμπειρίας που αποκτήθηκε από την εφαρμογή της εκτελεστικής απόφασης (ΕΕ) 2016/715, είναι απαραίτητο να θεσπιστούν πρόσθετα μέτρα για τους συγκεκριμένους καρπούς καταγωγής Αργεντινής, Βραζιλίας, Νότιας Αφρικής, Ουρουγουάης και Ζιμπάμπουε. 
            
            
               (7)Τα εν λόγω μέτρα είναι αναγκαία για να διασφαλιστεί ότι οι συγκεκριμένοι καρποί προέρχονται από τόπους και μονάδες παραγωγής που έχουν καταχωριστεί στους εθνικούς οργανισμούς φυτοπροστασίας της Αργεντινής, της Βραζιλίας, της Νότιας Αφρικής, της Ουρουγουάης ή της Ζιμπάμπουε και έχουν εγκριθεί από αυτούς. Επίσης, είναι απαραίτητα για να διασφαλιστεί ότι οι εν λόγω καρποί συνοδεύονται από κωδικό ιχνηλασιμότητας ο οποίος επιτρέπει, όταν κρίνεται αναγκαίο λόγω της ανίχνευσης του συγκεκριμένου επιβλαβούς οργανισμού, τον εντοπισμό της μονάδας παραγωγής. Τα εν λόγω μέτρα είναι επίσης αναγκαία για να διασφαλιστεί ότι οι συγκεκριμένοι καρποί προέρχονται από μονάδες παραγωγής στις οποίες δεν είχε εντοπιστεί ο συγκεκριμένος επιβλαβής οργανισμός κατά την προηγούμενη και την τρέχουσα εμπορική περίοδο. 
            
            
               (8)Οι εθνικοί οργανισμοί φυτοπροστασίας της Αργεντινής, της Βραζιλίας, της Νότιας Αφρικής, της Ουρουγουάης ή της Ζιμπάμπουε θα πρέπει επίσης να ελέγχουν την ορθή εφαρμογή των αγωγών στον αγρό, καθώς αυτός έχει αποδειχθεί ο πλέον αποτελεσματικός τρόπος για να διασφαλίζεται η απουσία του συγκεκριμένου επιβλαβούς οργανισμού από τους συγκεκριμένους καρπούς.
            
            
               (9)Επίσης, οι συγκεκριμένοι καρποί θα πρέπει να συνοδεύονται από πιστοποιητικό φυτοϋγειονομικού ελέγχου, στο οποίο περιλαμβάνονται η ημερομηνία της επιθεώρησης, ο αριθμός συσκευασιών από κάθε μονάδα παραγωγής και οι κωδικοί ιχνηλασιμότητας. Τα κράτη μέλη θα πρέπει να αναφέρουν τους κωδικούς ιχνηλασιμότητας κατά την κοινοποίηση περιπτώσεων μη συμμόρφωσης στο ηλεκτρονικό σύστημα κοινοποίησης.
            
            
               (10)Μετά την αναθεώρηση των απαιτήσεων εισαγωγής για τους συγκεκριμένους καρπούς καταγωγής Αργεντινής το 2021, η οποία είχε ως αποτέλεσμα την τροποποίηση της εκτελεστικής απόφασης (ΕΕ) 2016/715 από την εκτελεστική απόφαση (ΕΕ) 2021/682 της Επιτροπής
                  5
               , η δειγματοληψία για την επιβεβαίωση της ορθής εφαρμογής των φυτοπροστατευτικών προϊόντων στον αγρό θα πρέπει να βασίζεται σε περιπτώσεις μη συμμόρφωσης που εντοπίστηκαν κατά τις επιθεωρήσεις στον αγρό ή στις εγκαταστάσεις συσκευασίας πριν από την εξαγωγή ή κατά τους ελέγχους που διενεργήθηκαν σε φορτία στους συνοριακούς σταθμούς ελέγχου στην Ένωση. Αυτό είναι απαραίτητο ώστε να εξασφαλίζεται ότι η δειγματοληψία πραγματοποιείται βάσει κινδύνου.
            
            
               (11)Δεδομένου του μεγάλου αριθμού περιπτώσεων μη συμμόρφωσης σχετικά με συγκεκριμένους καρπούς καταγωγής Νότιας Αφρικής που κοινοποίησαν τα κράτη μέλη το 2021, είναι αναγκαίο να αυξηθούν οι απαιτήσεις για τη δειγματοληψία, σε σύγκριση με τις αντίστοιχες απαιτήσεις που προβλέπονται στην εκτελεστική απόφαση (ΕΕ) 2016/715, ώστε να ανιχνεύεται ο συγκεκριμένος επιβλαβής οργανισμός στους συγκεκριμένους καρπούς σε διάφορα στάδια στο συσκευαστήριο μέχρι να είναι έτοιμοι προς εξαγωγή. 
            
            
               (12)Δεδομένου ότι από το 2019 έως σήμερα ο αριθμός των περιπτώσεων μη συμμόρφωσης που κοινοποιούν τα κράτη μέλη σχετικά με συγκεκριμένους καρπούς καταγωγής Βραζιλίας και Ουρουγουάης ήταν μικρός, η εφαρμογή των μέτρων που προβλέπονται στην εκτελεστική απόφαση (ΕΕ) 2016/715 από τις εν λόγω χώρες έχει αποτρέψει την είσοδο και την εξάπλωση του Phyllosticta citricarpa στην Ένωση. Ως εκ τούτου, τα εν λόγω μέτρα θα πρέπει να συνεχίσουν να εφαρμόζονται από αυτές τις δύο χώρες. Ωστόσο, δεν είναι πλέον απαραίτητη η διατήρηση της υποχρέωσης της Ουρουγουάης να διενεργεί δοκιμές ανίχνευσης λανθάνουσας μόλυνσης όσον αφορά τα πορτοκάλια «Valencia», διότι ο αριθμός των περιπτώσεων μη συμμόρφωσης λόγω παρουσίας του συγκεκριμένου επιβλαβούς οργανισμού στους εν λόγω συγκεκριμένους καρπούς έχει μειωθεί σημαντικά από το 2016. 
            
         
         
            
               (13)Με βάση την εκτίμηση επικινδυνότητας επιβλαβούς οργανισμού που εξέδωσε η Ευρωπαϊκή Αρχή για την Ασφάλεια των Τροφίμων
                  6
               , οι εισαγωγές των συγκεκριμένων καρπών που προορίζονται αποκλειστικά για μεταποίηση παρουσιάζουν μικρότερο κίνδυνο μεταφοράς του συγκεκριμένου επιβλαβούς οργανισμού σε κατάλληλο φυτό-ξενιστή, καθώς υπόκεινται σε επίσημους ελέγχους εντός της Ένωσης και πρέπει να συμμορφώνονται με συγκεκριμένες απαιτήσεις σχετικά με τη μετακίνηση, τη μεταποίηση, την αποθήκευση, τα εμπορευματοκιβώτια, τις συσκευασίες και την επισήμανση. Συνεπώς, είναι δυνατό να επιτραπούν οι εν λόγω εισαγωγές υπό λιγότερο αυστηρές προϋποθέσεις.
            
            
               (14)Μετά τη διενέργεια των φυσικών ελέγχων που αναφέρονται στο άρθρο 49 του κανονισμού (ΕΕ) 2017/625 του Ευρωπαϊκού Κοινοβουλίου και του Συμβουλίου
                  7
               , οι συγκεκριμένοι καρποί, που προορίζονται αποκλειστικά για μεταποίηση, θα πρέπει να μεταφέρονται απευθείας και χωρίς καθυστέρηση στις εγκαταστάσεις μεταποίησης ή σε εγκατάσταση αποθήκευσης, ώστε να εξασφαλίζεται ο μικρότερος δυνατός φυτοϋγειονομικός κίνδυνος.
            
            
               (15)Προκειμένου να δοθεί στους εθνικούς οργανισμούς φυτοπροστασίας, στις αρμόδιες αρχές και στους σχετικούς επαγγελματίες επαρκής χρόνος για να προσαρμοστούν στις απαιτήσεις που καθορίζονται στον παρόντα κανονισμό, καθώς και να διασφαλιστεί ότι οι εν λόγω απαιτήσεις θα εφαρμοστούν αμέσως μετά τη λήξη της εκτελεστικής απόφασης (ΕΕ) 2016/715, ο παρών κανονισμός θα πρέπει να εφαρμοστεί από την 1η Απριλίου 2022.
            
            
               (16)Προκειμένου να δοθεί επαρκής χρόνος στους επαγγελματίες της Βραζιλίας, της Ουρουγουάης και της Ζιμπάμπουε για να προσαρμοστούν στους νέους κανόνες, η απαίτηση όσον αφορά την παραγωγή των συγκεκριμένων καρπών σε μονάδα παραγωγής στην οποία ο συγκεκριμένος επιβλαβής οργανισμός δεν έχει εντοπιστεί στους συγκεκριμένους καρπούς κατά την προηγούμενη καλλιεργητική και εξαγωγική περίοδο ή κατά τη διάρκεια επίσημων επιθεωρήσεων στις εν λόγω χώρες ή κατά τη διάρκεια ελέγχων που διενεργούνται σε φορτία που εισέρχονται στην Ένωση κατά την εν λόγω καλλιεργητική και εξαγωγική περίοδο, θα πρέπει, για τις περιπτώσεις των συγκεκριμένων καρπών καταγωγής των εν λόγω χωρών, να εφαρμοστεί από την 1η Απριλίου 2023. Η εν λόγω αναβολή της εφαρμογής δεν απαιτείται για την Αργεντινή ή τη Νότια Αφρική, οι οποίες έχουν επιβεβαιώσει ότι εφαρμόζουν ήδη την εν λόγω απαίτηση.
            
            
               (17)Ο φυτοϋγειονομικός κίνδυνος που προκαλείται από την παρουσία του συγκεκριμένου επιβλαβούς οργανισμού στην Αργεντινή, τη Βραζιλία, τη Νότια Αφρική, την Ουρουγουάη και τη Ζιμπάμπουε, καθώς και από την εισαγωγή των συγκεκριμένων καρπών από τις εν λόγω τρίτες χώρες στην Ένωση, εξακολουθεί να μεταβάλλεται κάθε έτος ανά τρίτη χώρα καταγωγής των συγκεκριμένων καρπών. Συνεπώς, θα πρέπει να αξιολογηθεί περαιτέρω βάσει των πλέον πρόσφατων τεχνολογικών και επιστημονικών εξελίξεων σχετικά με την πρόληψη και τον έλεγχο του συγκεκριμένου επιβλαβούς οργανισμού. Ο παρών κανονισμός θα πρέπει, ως εκ τούτου, να είναι προσωρινός και να λήξει στις 31 Μαρτίου 2025 ώστε να είναι δυνατή η αναθεώρησή του.
            
            
               (18)Δεδομένου ότι η εκτελεστική απόφαση (ΕΕ) 2016/715 λήγει στις 31 Μαρτίου 2022, και προκειμένου το εμπόριο των συγκεκριμένων καρπών να πραγματοποιείται σύμφωνα με τους κανόνες του παρόντος κανονισμού αμέσως μετά τη λήξη της εν λόγω απόφασης, ο παρών κανονισμός θα πρέπει να αρχίσει να ισχύει την τρίτη ημέρα από τη δημοσίευσή του στην Επίσημη Εφημερίδα.
            
            
               (19)Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
            
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
            
            
               ΚΕΦΑΛΑΙΟ I 
                  ΓΕΝΙΚΕΣ ΔΙΑΤΑΞΕΙΣ
            
            
               Άρθρο 1 
               Αντικείμενο
            
            
               Ο παρών κανονισμός θεσπίζει μέτρα σχετικά με τους συγκεκριμένους καρπούς καταγωγής Αργεντινής, Βραζιλίας, Νότιας Αφρικής, Ουρουγουάης και Ζιμπάμπουε με σκοπό την αποτροπή της εισαγωγής και της εξάπλωσης του Phyllosticta citricarpa (McAlpine) Van der Aa στο έδαφος της Ένωσης. 
            
            
               Άρθρο 2 
               Ορισμοί
            
            
               Για τους σκοπούς του παρόντος κανονισμού ισχύουν οι ακόλουθοι ορισμοί:
            
            
               1)«συγκεκριμένος επιβλαβής οργανισμός»: ο μύκητας Phyllosticta citricarpa (McAlpine) Van der Aa· 
            
            
               2)«οι συγκεκριμένοι καρποί»: οι καρποί των ειδών Citrus L., Fortunella Swingle, Poncirus Raf. και των υβριδίων τους, εκτός των καρπών των ειδών Citrus aurantium L. και Citrus latifolia Tanaka.
            
            
               ΚΕΦΑΛΑΙΟ II 
                  ΕΙΣΑΓΩΓΗ ΤΩΝ ΣΥΓΚΕΚΡΙΜΕΝΩΝ ΚΑΡΠΩΝ ΣΤΟ ΕΔΑΦΟΣ ΤΗΣ ΕΝΩΣΗΣ, ΕΚΤΟΣ ΤΩΝ ΚΑΡΠΩΝ ΠΟΥ ΠΡΟΟΡΙΖΟΝΤΑΙ ΑΠΟΚΛΕΙΣΤΙΚΑ ΓΙΑ ΜΕΤΑΠΟΙΗΣΗ 
            
            
               Άρθρο 3 
               Εισαγωγή των συγκεκριμένων καρπών στο έδαφος της Ένωσης, εκτός των καρπών που προορίζονται αποκλειστικά για μεταποίηση 
            
            
               Κατά παρέκκλιση από το παράρτημα VII σημείο 60 στοιχεία γ) και δ) του εκτελεστικού κανονισμού (ΕΕ) 2019/2072, οι συγκεκριμένοι καρποί καταγωγής Αργεντινής, Βραζιλίας, Νότιας Αφρικής, Ουρουγουάης ή Ζιμπάμπουε, εκτός των καρπών που προορίζονται αποκλειστικά για βιομηχανική μεταποίηση, μπορούν να εισάγονται στο έδαφος της Ένωσης μόνο σύμφωνα με τα άρθρα 4 και 5 του παρόντος κανονισμού και εφόσον έχουν εκπληρωθεί όλες οι προϋποθέσεις που καθορίζονται στα παραρτήματα I έως V του παρόντος κανονισμού για την αντίστοιχη χώρα.
            
            
               Άρθρο 4 
               Προηγούμενη κοινοποίηση των φορτίων των συγκεκριμένων καρπών για εισαγωγή στην Ένωση 
            
            
               Οι επαγγελματίες υποβάλλουν το κοινό υγειονομικό έγγραφο εισόδου μόνο για τα φορτία των συγκεκριμένων καρπών μαζί με τους κωδικούς ιχνηλασιμότητας των μονάδων παραγωγής οι οποίοι περιλαμβάνονται στους επικαιροποιημένους καταλόγους που αναφέρονται στο παράρτημα I σημείο 9, στο παράρτημα II σημείο 7, στο παράρτημα III σημείο 9, στο παράρτημα IV σημείο 7 και στο παράρτημα V σημείο 8. 
            
         
         
            
               Άρθρο 5 
               Επιθεώρηση των συγκεκριμένων καρπών εντός της Ένωσης, εκτός των καρπών που προορίζονται αποκλειστικά για βιομηχανική μεταποίηση
            
            
               1.Τα κράτη μέλη διασφαλίζουν ότι, υπό την επίσημη εποπτεία τους και μέσω των επικαιροποιημένων καταλόγων που αναφέρονται στο παράρτημα I σημείο 9, στο παράρτημα II σημείο 7, στο παράρτημα III σημείο 9, στο παράρτημα IV σημείο 7 και στο παράρτημα V σημείο 8, οι επαγγελματίες προσκομίζουν προς εισαγωγή μόνο φορτία τα οποία προέρχονται από τις μονάδες παραγωγής που αναφέρονται στο παράρτημα I σημείο 11 στοιχεία α), β), γ) και δ) και σημείο 12, στο παράρτημα II σημείο 9 στοιχεία α), β), γ) και δ), στο παράρτημα III σημείο 11 στοιχεία α), β), γ) και δ), στο παράρτημα IV σημείο 9 στοιχεία α), β), γ) και δ), και στο παράρτημα V σημείο 10 στοιχεία α), β), γ) και δ).
            
            
               2.Διενεργούνται φυσικοί έλεγχοι σε δείγματα τουλάχιστον 200 καρπών από κάθε είδος των συγκεκριμένων καρπών ανά παρτίδες 30 τόνων, ή μέρος αυτών, τα οποία επιλέγονται με βάση πιθανά συμπτώματα του συγκεκριμένου επιβλαβούς οργανισμού. 
            
            
               3.Αν κατά τη διάρκεια των φυσικών ελέγχων που αναφέρονται στην παράγραφο 2 διαπιστωθούν συμπτώματα του συγκεκριμένου επιβλαβούς οργανισμού, η παρουσία του συγκεκριμένου επιβλαβούς οργανισμού επιβεβαιώνεται ή αποκλείεται κατόπιν υποβολής σε δοκιμές των συγκεκριμένων καρπών που παρουσιάζουν συμπτώματα. 
            
            
               ΚΕΦΑΛΑΙΟ III 
                  ΕΙΣΑΓΩΓΗ ΚΑΙ ΜΕΤΑΚΙΝΗΣΗ ΕΝΤΟΣ ΤΗΣ ΕΝΩΣΗΣ ΤΩΝ ΣΥΓΚΕΚΡΙΜΕΝΩΝ ΚΑΡΠΩΝ ΠΟΥ ΠΡΟΟΡΙΖΟΝΤΑΙ ΑΠΟΚΛΕΙΣΤΙΚΑ ΓΙΑ ΒΙΟΜΗΧΑΝΙΚΗ ΜΕΤΑΠΟΙΗΣΗ 
            
            
               Άρθρο 6 
               Εισαγωγή και μετακίνηση στο έδαφος της Ένωσης των συγκεκριμένων καρπών που προορίζονται αποκλειστικά για βιομηχανική μεταποίηση
            
            
               Κατά παρέκκλιση από το παράρτημα VII σημείο 60 στοιχείο ε) του εκτελεστικού κανονισμού (ΕΕ) 2019/2072, οι συγκεκριμένοι καρποί καταγωγής Αργεντινής, Βραζιλίας, Νότιας Αφρικής Ουρουγουάης ή Ζιμπάμπουε που προορίζονται αποκλειστικά για βιομηχανική μεταποίηση εισάγονται και μετακινούνται, μεταποιούνται και αποθηκεύονται στο έδαφος της Ένωσης μόνο σύμφωνα με τα άρθρα 6 έως 10 και εφόσον πληρούνται όλες οι ακόλουθες απαιτήσεις:
            
            
               α)οι συγκεκριμένοι καρποί έχουν παραχθεί σε μία από τις εν λόγω χώρες σε εγκεκριμένη μονάδα παραγωγής η οποία έχει υποβληθεί σε αγωγές και καλλιεργητικά μέτρα που είναι αποτελεσματικά για την καταπολέμηση του συγκεκριμένου επιβλαβούς οργανισμού, σε κατάλληλο χρόνο από την έναρξη του τελευταίου κύκλου βλάστησης, και η εφαρμογή τους επαληθεύτηκε υπό την επίσημη εποπτεία του εθνικού οργανισμού φυτοπροστασίας της εν λόγω χώρας·
            
            
               β)οι συγκεκριμένοι καρποί συγκομίστηκαν σε εγκεκριμένες μονάδες παραγωγής και δεν εντοπίστηκαν συμπτώματα του συγκεκριμένου επιβλαβούς οργανισμού καθ’ όλη τη διάρκεια κατάλληλου φυσικού ελέγχου που διενεργήθηκε κατά τη συσκευασία·
            
            
               γ)οι συγκεκριμένοι καρποί συνοδεύονται από πιστοποιητικό φυτοϋγειονομικού ελέγχου στο οποίο περιλαμβάνονται όλα τα ακόλουθα στοιχεία:
            
            
               i)ο αριθμός των συσκευασιών από κάθε μονάδα παραγωγής· 
            
            
               ii)οι αναγνωριστικοί αριθμοί των εμπορευματοκιβωτίων· 
            
            
               iii)οι σχετικοί κωδικοί ιχνηλασιμότητας των μονάδων παραγωγής που αναφέρονται στις ατομικές συσκευασίες και, υπό τον τίτλο «Συμπληρωματική δήλωση», οι ακόλουθες δηλώσεις: «Το φορτίο συμμορφώνεται με το άρθρο 6 του εκτελεστικού κανονισμού (ΕΕ) …/… της Επιτροπής [Υπηρεσία Εκδόσεων: να συμπληρωθεί παραπομπή στον παρόντα κανονισμό]» και «Καρποί που προορίζονται αποκλειστικά για βιομηχανική μεταποίηση»· 
            
            
               δ)μεταφέρονται σε ατομικές συσκευασίες εντός εμπορευματοκιβωτίου· 
            
            
               ε)πάνω σε κάθε ατομική συσκευασία που αναφέρεται στο στοιχείο δ) τοποθετείται ετικέτα με τις ακόλουθες πληροφορίες: 
            
            
               i)κωδικός ιχνηλασιμότητας της μονάδας παραγωγής σε κάθε ατομική συσκευασία· 
            
            
               ii)δηλωμένο καθαρό βάρος των συγκεκριμένων καρπών· 
            
            
               iii)δήλωση: «Καρποί που προορίζονται αποκλειστικά για βιομηχανική μεταποίηση».
            
            
               Άρθρο 7 
               Μετακινήσεις των συγκεκριμένων καρπών στο έδαφος της Ένωσης
            
            
               1.Δεν επιτρέπεται η μετακίνηση των συγκεκριμένων καρπών σε κράτος μέλος διαφορετικό από το κράτος μέλος μέσω του οποίου εισήχθησαν στο έδαφος της Ένωσης, παρά μόνον εφόσον οι αρμόδιες αρχές των οικείων κρατών μελών συμφωνούν στη μετακίνηση αυτή. 
            
         
         
            
               2.Μετά τη διενέργεια των φυσικών ελέγχων που αναφέρονται στο άρθρο 49 του κανονισμού (ΕΕ) 2017/625, οι συγκεκριμένοι καρποί μεταφέρονται απευθείας και χωρίς καθυστέρηση στις εγκαταστάσεις μεταποίησης που αναφέρονται στο άρθρο 8 παράγραφος 1 ή σε εγκατάσταση αποθήκευσης. Κάθε μετακίνηση των συγκεκριμένων καρπών πραγματοποιείται υπό την εποπτεία της αρμόδιας αρχής του κράτους μέλους στο οποίο βρίσκεται το σημείο εισόδου και, κατά περίπτωση, του κράτους μέλους στο οποίο θα πραγματοποιηθεί η μεταποίηση. 
            
            
               Άρθρο 8 
               Μεταποίηση των συγκεκριμένων καρπών
            
            
               1.Οι συγκεκριμένοι καρποί μεταποιούνται σε εγκαταστάσεις που βρίσκονται σε περιοχή όπου δεν παράγονται εσπεριδοειδή. Οι εγκαταστάσεις είναι επίσημα καταχωρισμένες και εγκεκριμένες για τον συγκεκριμένο σκοπό από την αρμόδια αρχή του κράτους μέλους στο οποίο βρίσκονται οι εγκαταστάσεις. 
            
            
               2.Τα απόβλητα και τα υποπροϊόντα των συγκεκριμένων καρπών χρησιμοποιούνται ή καταστρέφονται εντός του εδάφους του κράτους μέλους στο οποίο πραγματοποιήθηκε η μεταποίηση των συγκεκριμένων καρπών και σε περιοχή όπου δεν παράγονται εσπεριδοειδή. 
            
            
               3.Τα απόβλητα και τα υποπροϊόντα καταστρέφονται με ταφή σε μεγάλο βάθος ή χρησιμοποιούνται με μέθοδο εγκεκριμένη από την αρμόδια αρχή του κράτους μέλους στο οποίο πραγματοποιήθηκε η μεταποίηση των συγκεκριμένων καρπών και υπό την εποπτεία της εν λόγω αρμόδιας αρχής, με τρόπο που αποτρέπει κάθε κίνδυνο εξάπλωσης του συγκεκριμένου επιβλαβούς οργανισμού. 
            
            
               4.Ο φορέας μεταποίησης τηρεί αρχεία των συγκεκριμένων καρπών που μεταποιούνται και τα θέτει στη διάθεση της αρμόδιας αρχής του κράτους μέλους στο οποίο πραγματοποιήθηκε η μεταποίηση των συγκεκριμένων καρπών. Στα εν λόγω αρχεία αναγράφονται οι αριθμοί και τα διακριτικά χαρακτηριστικά των εμπορευματοκιβωτίων, οι όγκοι των εισαχθέντων συγκεκριμένων καρπών, οι όγκοι των αποβλήτων και υποπροϊόντων που χρησιμοποιήθηκαν ή καταστράφηκαν και αναλυτικές πληροφορίες για τον τρόπο χρησιμοποίησης ή καταστροφής τους. 
            
            
               Άρθρο 9 
               Αποθήκευση των συγκεκριμένων καρπών 
            
            
               1.Όταν οι συγκεκριμένοι καρποί δεν μεταποιούνται αμέσως, αποθηκεύονται σε εγκατάσταση καταχωρισμένη και εγκεκριμένη για τον σκοπό αυτό από την αρμόδια αρχή του κράτους μέλους όπου βρίσκεται η εγκατάσταση. 
            
            
               2.Διατηρείται η δυνατότητα χωριστής ταυτοποίησης των παρτίδων των συγκεκριμένων καρπών. 
            
            
               3.Οι συγκεκριμένοι καρποί αποθηκεύονται κατά τρόπο που αποκλείει κάθε κίνδυνο εξάπλωσης του συγκεκριμένου επιβλαβούς οργανισμού. 
            
            
               ΚΕΦΑΛΑΙΟ IV 
                  ΤΕΛΙΚΕΣ ΔΙΑΤΑΞΕΙΣ
            
            
               Άρθρο 10  
               Κοινοποιήσεις
            
            
               Κατά την κοινοποίηση περιπτώσεων μη συμμόρφωσης, λόγω της παρουσίας του συγκεκριμένου επιβλαβούς οργανισμού στους συγκεκριμένους καρπούς, στο ηλεκτρονικό σύστημα κοινοποιήσεων, τα κράτη μέλη αναφέρουν τον κωδικό ιχνηλασιμότητας της αντίστοιχης μονάδας παραγωγής, όπως προβλέπεται στο παράρτημα I σημείο 10, στο παράρτημα II σημείο 8, στο παράρτημα III σημείο 10, στο παράρτημα IV σημείο 8 και στο παράρτημα V σημείο 9.
            
            
               Άρθρο 11  
               Ημερομηνία λήξης ισχύος
            
            
               Η ισχύς του παρόντος κανονισμού λήγει στις 31 Μαρτίου 2025.
            
            
               Άρθρο 12 
               Έναρξη ισχύος και εφαρμογή
            
            
               Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            
            
               Εφαρμόζεται από την 1η Απριλίου 2022. Ωστόσο, το παράρτημα II σημείο 9 στοιχείο δ), το παράρτημα IV σημείο 9 στοιχείο δ) και το παράρτημα V σημείο 10 στοιχείο δ) εφαρμόζονται από την 1η Απριλίου 2023.
            
            
               Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            
            
               Βρυξέλλες, 13.4.2022
            
         
         
            
               
                     Για την Επιτροπή
               
               
                     Η Πρόεδρος
                     Ursula VON DER LEYEN
               
               
            
         
         
            
                  
                     (1)
                  
                        ΕΕ L 317 της 23.11.2016, σ. 4. 
               
               
                  
                     (2)
                  
                        Εκτελεστική απόφαση (ΕΕ) 2016/715 της Επιτροπής, της 11ης Μαΐου 2016, για τον καθορισμό μέτρων σχετικά με ορισμένους καρπούς καταγωγής ορισμένων τρίτων χωρών με σκοπό την αποτροπή της εισαγωγής και της εξάπλωσης του επιβλαβούς οργανισμού Phyllosticta citricarpa (McAlpine) Van der Aa στην Ένωση (ΕΕ L 125 της 13.5.2016, σ. 16).
               
               
                  
                     (3)
                  
                        Εκτελεστικός κανονισμός (ΕΕ) 2019/2072 της Επιτροπής, της 28ης Νοεμβρίου 2019, για τη θέσπιση ενιαίων όρων για την εφαρμογή του κανονισμού (ΕΕ) 2016/2031 του Ευρωπαϊκού Κοινοβουλίου και του Συμβουλίου, όσον αφορά τα προστατευτικά μέτρα κατά των επιβλαβών για τα φυτά οργανισμών, και για την κατάργηση του κανονισμού (ΕΚ) αριθ. 690/2008 της Επιτροπής και την τροποποίηση του εκτελεστικού κανονισμού (ΕΕ) 2018/2019 της Επιτροπής (ΕΕ L 319 της 10.12.2019, σ. 1).
               
               
                  
                     (4)
                  
                        Κατ’ εξουσιοδότηση κανονισμός (ΕΕ) 2019/1702 της Επιτροπής, της 1ης Αυγούστου 2019, για τη συμπλήρωση του κανονισμού (ΕΕ) 2016/2031 του Ευρωπαϊκού Κοινοβουλίου και του Συμβουλίου μέσω της κατάρτισης του καταλόγου των επιβλαβών οργανισμών προτεραιότητας (ΕΕ L 260 της 11.10.2019, σ. 8).
               
               
                  
                     (5)
                  
                        Εκτελεστική απόφαση (ΕΕ) 2021/682 της Επιτροπής, της 26ης Απριλίου 2021, για την τροποποίηση της εκτελεστικής απόφασης (ΕΕ) 2016/715 όσον αφορά τους εν λόγω καρπούς καταγωγής Αργεντινής (ΕΕ L 144 της 27.4.2021, σ. 31).
               
               
                  
                     (6)
                  
                        EFSA PLH Panel (EFSA Panel on Plant Health – ομάδα της EFSA για την υγεία των φυτών), 2014. Scientific Opinion on the risk of Phyllosticta citricarpa (Guignardia citricarpa) for the EU territory with identification and evaluation of risk reduction options [Επιστημονική γνώμη σχετικά με την επικινδυνότητα του Ρhyllosticta citricarpa (Guignardia citricarpa) για το έδαφος της ΕΕ με προσδιορισμό και αξιολόγηση των δυνατοτήτων μείωσης της επικινδυνότητας]. EFSA Journal 2014· 12(2):3557, 243 σ., doi:10.2903/j.efsa.2014.3557.
               
               
                  
                     (7)
                  
                        Κανονισμός (ΕΕ) 2017/625 του Ευρωπαϊκού Κοινοβουλίου και του Συμβουλίου, της 15ης Μαρτίου 2017, για τους επίσημους ελέγχους και τις άλλες επίσημες δραστηριότητες που διενεργούνται με σκοπό την εξασφάλιση της εφαρμογής της νομοθεσίας για τα τρόφιμα και τις ζωοτροφές και των κανόνων για την υγεία και την καλή μεταχείριση των ζώων, την υγεία των φυτών και τα φυτοπροστατευτικά προϊόντα, για την τροποποίηση των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ. 999/2001, (ΕΚ) αριθ. 396/2005, (ΕΚ) αριθ. 1069/2009, (ΕΚ) αριθ. 1107/2009, (ΕΕ) αριθ. 1151/2012, (ΕΕ) αριθ. 652/2014, (ΕΕ) 2016/429 και (ΕΕ) 2016/2031, των κανονισμών του Συμβουλίου (ΕΚ) αριθ. 1/2005 και (ΕΚ) αριθ. 1099/2009 και των οδηγιών του Συμβουλίου 98/58/ΕΚ, 1999/74/ΕΚ, 2007/43/ΕΚ, 2008/119/ΕΚ και 2008/120/ΕΚ και για την κατάργηση των κανονισμών του Ευρωπαϊκού Κοινοβουλίου και του Συμβουλίου (ΕΚ) αριθ. 854/2004 και (ΕΚ) αριθ. 882/2004, των οδηγιών του Συμβουλίου 89/608/ΕΟΚ, 89/662/ΕΟΚ, 90/425/ΕΟΚ, 91/496/ΕΟΚ, 96/23/ΕΚ, 96/93/ΕΚ και 97/78/ΕΚ και της απόφασης 92/438/ΕΟΚ του Συμβουλίου (κανονισμός για τους επίσημους ελέγχους) (ΕΕ L 95 της 7.4.2017, σ. 1).
               
            
      
    ---documentbreak--- 
      
         
         
            
               EL
            
            
               ΠΑΡΑΡΤΗΜΑ I
            
            
               Προϋποθέσεις για την εισαγωγή των συγκεκριμένων καρπών καταγωγής Αργεντινής στο έδαφος της Ένωσης σύμφωνα με το άρθρο 3
            
            
               1.Οι συγκεκριμένοι καρποί έχουν παραχθεί σε τόπους παραγωγής που αποτελούνται από μία ή περισσότερες μονάδες παραγωγής, οι οποίες έχουν χαρακτηριστεί ως μοναδικά και φυσικώς διακριτά τμήματα τόπου παραγωγής, και τόσο ο τόπος παραγωγής όσο και οι μονάδες παραγωγής του έχουν εγκριθεί από τον εθνικό οργανισμό φυτοπροστασίας της Αργεντινής με σκοπό την εξαγωγή στην Ένωση.
            
            
               2.Οι εγκεκριμένοι τόποι παραγωγής και οι μονάδες παραγωγής τους έχουν καταχωριστεί από τον εθνικό οργανισμό φυτοπροστασίας της Αργεντινής με τους αντίστοιχους κωδικούς ιχνηλασιμότητάς τους.
            
            
               3.Οι συγκεκριμένοι καρποί έχουν παραχθεί σε εγκεκριμένη μονάδα παραγωγής η οποία έχει υποβληθεί σε αγωγές και καλλιεργητικά μέτρα που είναι αποτελεσματικά για την καταπολέμηση του συγκεκριμένου επιβλαβούς οργανισμού, σε κατάλληλο χρόνο από την έναρξη του τελευταίου κύκλου βλάστησης, και η εφαρμογή τους επαληθεύτηκε υπό την επίσημη εποπτεία του εθνικού οργανισμού φυτοπροστασίας της Αργεντινής.
            
            
               4.Η επαλήθευση που αναφέρεται στο σημείο 3 συνοδεύεται από δειγματοληψία για την επιβεβαίωση της εφαρμογής των αγωγών, όταν οι εν λόγω αγωγές συνίστανται στην εφαρμογή φυτοπροστατευτικών προϊόντων, στη δε δειγματοληψία λαμβάνονται υπόψη οι περιπτώσεις μη συμμόρφωσης που εντοπίστηκαν κατά την προηγούμενη καλλιεργητική και εξαγωγική περίοδο. 
            
            
               1)κατά τις επιτόπιες επιθεωρήσεις ή στις εγκαταστάσεις συσκευασίας πριν από την εξαγωγή· ή 
            
            
               2)κατά τους ελέγχους που διενεργήθηκαν σε φορτία στους συνοριακούς σταθμούς ελέγχου στην Ένωση.
            
            
               5.Στις εγκεκριμένες μονάδες παραγωγής έχουν διενεργηθεί, από την έναρξη του τελευταίου κύκλου βλάστησης, επίσημες επιθεωρήσεις, οι οποίες συνίστανται σε φυσικούς ελέγχους και, σε περίπτωση εντοπισμού συμπτωμάτων, δειγματοληψία για την ανίχνευση της παρουσίας του συγκεκριμένου επιβλαβούς οργανισμού, και ο συγκεκριμένος επιβλαβής οργανισμός δεν έχει εντοπιστεί στους συγκεκριμένους καρπούς.
            
            
               6.Έχει ληφθεί δείγμα: 
            
            
               1)κατά την άφιξη στις εγκαταστάσεις συσκευασίας, πριν από τη μεταποίηση, αποτελούμενο από 200-400 καρπούς ανά παρτίδα των συγκεκριμένων καρπών, το οποίο καθορίστηκε κατά την άφιξη στην εγκατάσταση συσκευασίας· 
            
            
               2)κατά μήκος της γραμμής μεταξύ της άφιξης και της συσκευασίας στις εγκαταστάσεις συσκευασίας, αποτελούμενο από τουλάχιστον 1 % ανά παρτίδα των συγκεκριμένων καρπών, το οποίο καθορίστηκε στη γραμμή συσκευασίας· 
            
            
               3)πριν από την αναχώρηση από την εγκατάσταση συσκευασίας, αποτελούμενο από τουλάχιστον 1 % ανά παρτίδα των συγκεκριμένων καρπών, το οποίο καθορίστηκε μετά τη συσκευασία· 
            
            
               4)πριν από την εξαγωγή, στο πλαίσιο της τελικής επίσημης επιθεώρησης για την έκδοση του πιστοποιητικού φυτοϋγειονομικού ελέγχου, αποτελούμενο από τουλάχιστον 1 % ανά παρτίδα των συγκεκριμένων καρπών που προετοιμάστηκαν για εξαγωγή.
            
            
               7.Έχουν ληφθεί δείγματα από όλους τους συγκεκριμένους καρπούς που αναφέρονται στο σημείο 6, στο μέτρο του δυνατού, με βάση οποιοδήποτε σύμπτωμα του συγκεκριμένου επιβλαβούς οργανισμού, και όλοι οι επιλεγμένοι καρποί που αναφέρονται στο σημείο 6 στοιχείο α) διαπιστώθηκε ότι είναι απαλλαγμένοι από τον εν λόγω επιβλαβή οργανισμό βάσει οπτικών επιθεωρήσεων, ενώ όλοι οι επιλεγμένοι καρποί που αναφέρονται στο σημείο 6 στοιχεία β), γ) και δ), οι οποίοι παρουσίαζαν συμπτώματα του συγκεκριμένου επιβλαβούς οργανισμού, ελέγχθηκαν και διαπιστώθηκε ότι είναι απαλλαγμένοι από αυτόν.
            
            
               8.Οι συγκεκριμένοι καρποί έχουν μεταφερθεί σε συσκευασίες, καθεμία εκ των οποίων φέρει ετικέτα με τον κωδικό ιχνηλασιμότητας της μονάδας παραγωγής από την οποία προέρχεται.
            
            
               9.Πριν από την έναρξη της εξαγωγικής περιόδου των συγκεκριμένων καρπών, ο εθνικός οργανισμός φυτοπροστασίας της Αργεντινής κοινοποίησε στους σχετικούς επαγγελματίες και στην Επιτροπή τον κατάλογο των κωδικών ιχνηλασιμότητας όλων των εγκεκριμένων μονάδων παραγωγής ανά τόπο παραγωγής, τυχόν δε επικαιροποιήσεις του καταλόγου αυτού κοινοποιήθηκαν αμέσως στην Επιτροπή και στους σχετικούς επαγγελματίες.
            
            
               10.Οι συγκεκριμένοι καρποί συνοδεύονται από πιστοποιητικό φυτοϋγειονομικού ελέγχου στο οποίο περιλαμβάνονται η ημερομηνία της τελευταίας επιθεώρησης και ο αριθμός των συσκευασιών από κάθε μονάδα παραγωγής, οι σχετικοί κωδικοί ιχνηλασιμότητας και, υπό τον τίτλο «Συμπληρωματική δήλωση», η ακόλουθη δήλωση: «Το φορτίο συμμορφώνεται με το παράρτημα I του εκτελεστικού κανονισμού (ΕΕ) …/… της Επιτροπής [Υπηρεσία Εκδόσεων: να συμπληρωθεί η παραπομπή στον παρόντα κανονισμό]». 
            
            
               11.Οι συγκεκριμένοι καρποί έχουν παραχθεί σε εγκεκριμένη μονάδα παραγωγής:
            
         
         
            
               1)όπου, κατά τη διάρκεια των επίσημων επιθεωρήσεων που αναφέρονται στο σημείο 5, δεν εντοπίστηκε στους συγκεκριμένους καρπούς ο συγκεκριμένος επιβλαβής οργανισμός· 
            
            
               2)από την οποία προέρχονται οι συγκεκριμένοι καρποί, όπως αναφέρεται στο σημείο 6, στους οποίους δεν εντοπίστηκε ο συγκεκριμένος επιβλαβής οργανισμός· 
            
            
               3)από την οποία προέρχονται τα φορτία των εν λόγω καρπών, στα οποία δεν εντοπίστηκε ο συγκεκριμένος επιβλαβής οργανισμός κατά τους επίσημους ελέγχους που διενεργήθηκαν κατά την είσοδό τους στην Ένωση κατά τη διάρκεια της ίδιας καλλιεργητικής και εξαγωγικής περιόδου· και
            
            
               4)από την οποία προέρχονται οι συγκεκριμένοι καρποί στους οποίους δεν εντοπίστηκε ο συγκεκριμένος επιβλαβής οργανισμός, κατά την προηγούμενη καλλιεργητική και εξαγωγική περίοδο, σε επίσημες επιθεωρήσεις στην Αργεντινή ή στους ελέγχους που διενεργήθηκαν σε φορτία κατά την είσοδό τους στην Ένωση.
            
            
               12.Όταν οι συγκεκριμένοι καρποί προέρχονται από μονάδα παραγωγής που βρίσκεται στον ίδιο τόπο παραγωγής με μονάδα παραγωγής στην οποία έχει επιβεβαιωθεί η παρουσία του συγκεκριμένου επιβλαβούς οργανισμού, κατά την ίδια καλλιεργητική και εξαγωγική περίοδο, στα δείγματα που αναφέρονται στο σημείο 6 ή κατά τη διάρκεια των ελέγχων που διενεργήθηκαν σε φορτία κατά την είσοδό τους στην Ένωση, οι εν λόγω καρποί εξήχθησαν μόνον αφού επιβεβαιώθηκε ότι η εν λόγω μονάδα παραγωγής είναι απαλλαγμένη από τον συγκεκριμένο επιβλαβή οργανισμό.
            
            
            
               
            
               ΠΑΡΑΡΤΗΜΑ II  
               Προϋποθέσεις για την εισαγωγή των συγκεκριμένων καρπών καταγωγής Βραζιλίας στο έδαφος της Ένωσης σύμφωνα με το άρθρο 3
            
            
               1.Οι συγκεκριμένοι καρποί έχουν παραχθεί σε τόπο παραγωγής που αποτελείται από μία ή περισσότερες μονάδες παραγωγής, οι οποίες έχουν χαρακτηριστεί ως μοναδικά και φυσικώς διακριτά τμήματα τόπου παραγωγής, και τόσο ο τόπος παραγωγής όσο και οι μονάδες παραγωγής του έχουν εγκριθεί επίσημα από τον εθνικό οργανισμό φυτοπροστασίας της Βραζιλίας με σκοπό την εξαγωγή στην Ένωση.
            
            
               2.Οι εγκεκριμένοι τόποι παραγωγής και οι μονάδες παραγωγής τους έχουν καταχωριστεί από τον εθνικό οργανισμό φυτοπροστασίας της Βραζιλίας με τους αντίστοιχους κωδικούς ιχνηλασιμότητάς τους. 
            
            
               3.Οι συγκεκριμένοι καρποί έχουν παραχθεί σε εγκεκριμένη μονάδα παραγωγής η οποία έχει υποβληθεί σε αγωγές και καλλιεργητικά μέτρα που είναι αποτελεσματικά για την καταπολέμηση του συγκεκριμένου επιβλαβούς οργανισμού, σε κατάλληλο χρόνο από την έναρξη του τελευταίου κύκλου βλάστησης, και η εφαρμογή τους επαληθεύτηκε υπό την επίσημη εποπτεία του εθνικού οργανισμού φυτοπροστασίας της Βραζιλίας. 
            
            
               4.Στις εγκεκριμένες μονάδες παραγωγής έχουν διενεργηθεί, από την έναρξη του τελευταίου κύκλου βλάστησης, επίσημες επιθεωρήσεις, οι οποίες συνίστανται σε φυσικούς ελέγχους και, σε περίπτωση εντοπισμού συμπτωμάτων, δειγματοληψία για την ανίχνευση της παρουσίας του συγκεκριμένου επιβλαβούς οργανισμού, και ο συγκεκριμένος επιβλαβής οργανισμός δεν έχει εντοπιστεί στους συγκεκριμένους καρπούς. 
            
            
               5.Έχει ληφθεί δείγμα από τη γραμμή μεταξύ της άφιξης και της συσκευασίας στις εγκαταστάσεις συσκευασίας αποτελούμενο από τουλάχιστον 600 καρπούς κάθε είδους ανά παρτίδα 30 τόνων, ή μέρος αυτής, οι οποίοι επιλέχθηκαν, στο μέτρο του δυνατού, με βάση τυχόν συμπτώματα του συγκεκριμένου επιβλαβούς οργανισμού, και όλοι οι επιλεγμένοι καρποί που παρουσίαζαν συμπτώματα ελέγχθηκαν και διαπιστώθηκε ότι είναι απαλλαγμένοι από τον εν λόγω επιβλαβή οργανισμό.
            
            
               6.Οι συγκεκριμένοι καρποί έχουν μεταφερθεί σε συσκευασίες, καθεμία εκ των οποίων φέρει ετικέτα με τον κωδικό ιχνηλασιμότητας της μονάδας παραγωγής από την οποία προέρχεται.
            
            
               7.Πριν από την έναρξη της εξαγωγικής περιόδου των συγκεκριμένων καρπών, ο εθνικός οργανισμός φυτοπροστασίας της Βραζιλίας κοινοποίησε στους σχετικούς επαγγελματίες και στην Επιτροπή τον κατάλογο των κωδικών ιχνηλασιμότητας όλων των εγκεκριμένων μονάδων παραγωγής ανά τόπο παραγωγής, τυχόν δε επικαιροποιήσεις του καταλόγου αυτού κοινοποιήθηκαν αμέσως στην Επιτροπή και στους σχετικούς επαγγελματίες. 
            
            
               8.Οι συγκεκριμένοι καρποί συνοδεύονται από πιστοποιητικό φυτοϋγειονομικού ελέγχου στο οποίο περιλαμβάνονται η ημερομηνία της τελευταίας επιθεώρησης και ο αριθμός των συσκευασιών από κάθε μονάδα παραγωγής, οι σχετικοί κωδικοί ιχνηλασιμότητας και, υπό τον τίτλο «Συμπληρωματική δήλωση», η ακόλουθη δήλωση: «Το φορτίο συμμορφώνεται με το παράρτημα II του εκτελεστικού κανονισμού (ΕΕ) …/… της Επιτροπής [Υπηρεσία Εκδόσεων: να συμπληρωθεί η παραπομπή στον παρόντα κανονισμό]».
            
            
               9.Οι συγκεκριμένοι καρποί έχουν παραχθεί σε εγκεκριμένη μονάδα παραγωγής:
            
            
               1)όπου, κατά τη διάρκεια των επίσημων επιθεωρήσεων που αναφέρονται στο σημείο 4, δεν εντοπίστηκε στους συγκεκριμένους καρπούς ο συγκεκριμένος επιβλαβής οργανισμός· 
            
            
               2)από την οποία προέρχονται οι συγκεκριμένοι καρποί, όπως αναφέρεται στο σημείο 5, στους οποίους δεν εντοπίστηκε ο συγκεκριμένος επιβλαβής οργανισμός· 
            
            
               3)από την οποία προέρχονται τα φορτία των εν λόγω καρπών, στα οποία δεν εντοπίστηκε ο συγκεκριμένος επιβλαβής οργανισμός κατά τους επίσημους ελέγχους που διενεργήθηκαν κατά την είσοδό τους στην Ένωση κατά τη διάρκεια της ίδιας καλλιεργητικής και εξαγωγικής περιόδου· και 
            
         
         
            
               4)από την οποία προέρχονται οι συγκεκριμένοι καρποί στους οποίους δεν εντοπίστηκε ο συγκεκριμένος επιβλαβής οργανισμός, κατά την προηγούμενη καλλιεργητική και εξαγωγική περίοδο, σε επίσημες επιθεωρήσεις στη Βραζιλία ή στους ελέγχους που διενεργήθηκαν σε φορτία κατά την είσοδό τους στην Ένωση.
               
            
               ΠΑΡΑΡΤΗΜΑ ΙΙΙ 
               Προϋποθέσεις για την εισαγωγή των συγκεκριμένων καρπών καταγωγής Νότιας Αφρικής στο έδαφος της Ένωσης σύμφωνα με το άρθρο 3
            
            
               1.Οι συγκεκριμένοι καρποί έχουν παραχθεί σε τόπο παραγωγής που αποτελείται από μία ή περισσότερες μονάδες παραγωγής, οι οποίες έχουν χαρακτηριστεί ως μοναδικά και φυσικώς διακριτά τμήματα τόπου παραγωγής, και τόσο ο τόπος παραγωγής όσο και οι μονάδες παραγωγής του έχουν εγκριθεί από τον εθνικό οργανισμό φυτοπροστασίας της Νότιας Αφρικής με σκοπό την εξαγωγή στην Ένωση.
            
            
               2.Οι εγκεκριμένοι τόποι παραγωγής και οι μονάδες παραγωγής τους έχουν καταχωριστεί από τον εθνικό οργανισμό φυτοπροστασίας της Νότιας Αφρικής με τους αντίστοιχους κωδικούς ιχνηλασιμότητάς τους. 
            
            
               3.Οι συγκεκριμένοι καρποί έχουν παραχθεί σε εγκεκριμένη μονάδα παραγωγής η οποία έχει υποβληθεί σε αγωγές και καλλιεργητικά μέτρα που είναι αποτελεσματικά για την καταπολέμηση του συγκεκριμένου επιβλαβούς οργανισμού, σε κατάλληλο χρόνο από την έναρξη του τελευταίου κύκλου βλάστησης, και η εφαρμογή τους επαληθεύτηκε υπό την επίσημη εποπτεία του εθνικού οργανισμού φυτοπροστασίας της Νότιας Αφρικής. 
            
            
               4.Στις εγκεκριμένες μονάδες παραγωγής έχουν διενεργηθεί, από την έναρξη του τελευταίου κύκλου βλάστησης, επίσημες επιθεωρήσεις, συμπεριλαμβανομένων δοκιμών σε περίπτωση αμφιβολιών, από επιθεωρητές διαπιστευμένους από τον εθνικό οργανισμό φυτοπροστασίας για τον εντοπισμό του συγκεκριμένου επιβλαβούς οργανισμού, και ο συγκεκριμένος επιβλαβής οργανισμός δεν έχει εντοπιστεί στους συγκεκριμένους καρπούς. 
            
            
               5.Έχει ληφθεί δείγμα: 
            
            
               1)κατά την άφιξη στις εγκαταστάσεις συσκευασίας, πριν από τη μεταποίηση, αποτελούμενο τουλάχιστον από 200-400 καρπούς ανά παρτίδα των συγκεκριμένων καρπών· 
            
            
               2)κατά μήκος της γραμμής μεταξύ της άφιξης και της συσκευασίας στις εγκαταστάσεις συσκευασίας, αποτελούμενο από τουλάχιστον 1 % των συγκεκριμένων καρπών· 
            
            
               3)πριν από την αναχώρηση από την εγκατάσταση συσκευασίας, στο πλαίσιο της τελικής επίσημης επιθεώρησης για την έκδοση του πιστοποιητικού φυτοϋγειονομικού ελέγχου, αποτελούμενο από τουλάχιστον 2 % των συγκεκριμένων καρπών. 
            
            
               6.Όλοι οι συγκεκριμένοι καρποί που αναφέρονται στο σημείο 5 διαπιστώθηκε ότι είναι απαλλαγμένοι από τον συγκεκριμένο επιβλαβή οργανισμό βάσει επιθεωρήσεων που διενεργήθηκαν από διαπιστευμένους επιθεωρητές και, σε περίπτωση αμφιβολιών ως προς την ύπαρξη του συγκεκριμένου επιβλαβούς οργανισμού, μέσω δοκιμής. 
            
            
               7.Στην περίπτωση του Citrus sinensis (L.) Osbeck «Valencia», εκτός από τα δείγματα που αναφέρονται στα σημεία 5 και 6,, έχει υποβληθεί σε δοκιμές αντιπροσωπευτικό δείγμα ανά παρτίδα 30 τόνων, ή μέρος αυτής, για την ανίχνευση λανθάνουσας μόλυνσης, και διαπιστώθηκε ότι το εν λόγω δείγμα είναι απαλλαγμένο από τον συγκεκριμένο επιβλαβή οργανισμό. 
            
            
               8.Οι συγκεκριμένοι καρποί έχουν μεταφερθεί σε συσκευασίες, καθεμία εκ των οποίων φέρει ετικέτα με τον κωδικό ιχνηλασιμότητας της μονάδας παραγωγής από την οποία προέρχεται.
            
            
               9.Πριν από την έναρξη της εξαγωγικής περιόδου των συγκεκριμένων καρπών, ο εθνικός οργανισμός φυτοπροστασίας της Νότιας Αφρικής κοινοποίησε στους σχετικούς επαγγελματίες και στην Επιτροπή τον κατάλογο των κωδικών ιχνηλασιμότητας όλων των εγκεκριμένων μονάδων παραγωγής ανά τόπο παραγωγής, τυχόν δε επικαιροποιήσεις του καταλόγου αυτού κοινοποιήθηκαν αμέσως στην Επιτροπή και στους σχετικούς επαγγελματίες. 
            
            
               10.Οι συγκεκριμένοι καρποί συνοδεύονται από πιστοποιητικό φυτοϋγειονομικού ελέγχου στο οποίο περιλαμβάνονται η ημερομηνία της τελευταίας επιθεώρησης και ο αριθμός των συσκευασιών από κάθε μονάδα παραγωγής, οι σχετικοί κωδικοί ιχνηλασιμότητας και, υπό τον τίτλο «Συμπληρωματική δήλωση», η ακόλουθη δήλωση: «Το φορτίο συμμορφώνεται με το παράρτημα III του εκτελεστικού κανονισμού (ΕΕ) …/… της Επιτροπής [Υπηρεσία Εκδόσεων: να συμπληρωθεί η παραπομπή στον παρόντα κανονισμό]».
            
            
               11.Οι συγκεκριμένοι καρποί παρήχθησαν σε εγκεκριμένη μονάδα παραγωγής:
            
            
               1)όπου, κατά τη διάρκεια των επίσημων επιθεωρήσεων που αναφέρονται στο σημείο 4, δεν εντοπίστηκε στους συγκεκριμένους καρπούς ο συγκεκριμένος επιβλαβής οργανισμός·
            
            
               2)από την οποία προέρχονται οι συγκεκριμένοι καρποί, όπως αναφέρεται στο σημείο 5, στους οποίους δεν εντοπίστηκε ο συγκεκριμένος επιβλαβής οργανισμός·
            
            
               3)από την οποία προέρχονται τα φορτία των εν λόγω καρπών, στα οποία δεν εντοπίστηκε ο συγκεκριμένος επιβλαβής οργανισμός κατά τους επίσημους ελέγχους που διενεργήθηκαν κατά την είσοδό τους στην Ένωση κατά τη διάρκεια της ίδιας καλλιεργητικής και εξαγωγικής περιόδου· και
            
            
               4)από την οποία προέρχονται οι συγκεκριμένοι καρποί στους οποίους δεν εντοπίστηκε ο συγκεκριμένος επιβλαβής οργανισμός, κατά την προηγούμενη καλλιεργητική και εξαγωγική περίοδο, σε επίσημες επιθεωρήσεις στη Νότια Αφρική ή στους ελέγχους που διενεργήθηκαν σε φορτία κατά την είσοδό τους στην Ένωση.
            
         
         
            
               
            
               ΠΑΡΑΡΤΗΜΑ IV 
               Προϋποθέσεις για την εισαγωγή των συγκεκριμένων καρπών καταγωγής Ουρουγουάης στην Ένωση σύμφωνα με το άρθρο 3
            
            
               1.Οι συγκεκριμένοι καρποί προέρχονται από τόπο παραγωγής που αποτελείται από μία ή περισσότερες μονάδες παραγωγής, οι οποίες έχουν χαρακτηριστεί ως μοναδικά και φυσικώς διακριτά τμήματα τόπου παραγωγής, και τόσο ο τόπος παραγωγής όσο και οι μονάδες παραγωγής του έχουν εγκριθεί από τον εθνικό οργανισμό φυτοπροστασίας της Ουρουγουάης με σκοπό την εξαγωγή στην Ένωση.
            
            
               2.Οι εγκεκριμένοι τόποι παραγωγής και οι μονάδες παραγωγής τους έχουν καταχωριστεί από τον εθνικό οργανισμό φυτοπροστασίας της Ουρουγουάης με τους αντίστοιχους κωδικούς ιχνηλασιμότητάς τους. 
            
            
               3.Οι συγκεκριμένοι καρποί έχουν παραχθεί σε εγκεκριμένη μονάδα παραγωγής η οποία έχει υποβληθεί σε αγωγές και καλλιεργητικά μέτρα που είναι αποτελεσματικά για την καταπολέμηση του συγκεκριμένου επιβλαβούς οργανισμού, σε κατάλληλο χρόνο από την έναρξη του τελευταίου κύκλου βλάστησης, και η εφαρμογή τους επαληθεύτηκε υπό την επίσημη εποπτεία του εθνικού οργανισμού φυτοπροστασίας της Ουρουγουάης. 
            
            
               4.Στις εγκεκριμένες μονάδες παραγωγής έχουν διενεργηθεί, από την έναρξη του τελευταίου κύκλου βλάστησης, επίσημες επιθεωρήσεις, οι οποίες συνίστανται σε φυσικούς ελέγχους και, σε περίπτωση εντοπισμού συμπτωμάτων, δειγματοληψία για την ανίχνευση της παρουσίας του συγκεκριμένου επιβλαβούς οργανισμού, και ο συγκεκριμένος επιβλαβής οργανισμός δεν έχει εντοπιστεί στους συγκεκριμένους καρπούς. 
            
            
               5.Έχει ληφθεί δείγμα από τη γραμμή μεταξύ της άφιξης και της συσκευασίας στις εγκαταστάσεις συσκευασίας αποτελούμενο από τουλάχιστον 600 καρπούς κάθε είδους ανά παρτίδα 30 τόνων, ή μέρος αυτής, οι οποίοι επιλέχθηκαν, στο μέτρο του δυνατού, με βάση τυχόν συμπτώματα του συγκεκριμένου επιβλαβούς οργανισμού, και όλοι οι επιλεγμένοι καρποί που παρουσίαζαν συμπτώματα ελέγχθηκαν και διαπιστώθηκε ότι είναι απαλλαγμένοι από τον εν λόγω επιβλαβή οργανισμό.
            
            
               6.Οι συγκεκριμένοι καρποί έχουν μεταφερθεί σε συσκευασίες, καθεμία εκ των οποίων φέρει ετικέτα με τον κωδικό ιχνηλασιμότητας της μονάδας παραγωγής από την οποία προέρχεται.
            
            
               7.Πριν από την έναρξη της εξαγωγικής περιόδου των συγκεκριμένων καρπών, ο εθνικός οργανισμός φυτοπροστασίας της Ουρουγουάης κοινοποίησε στους σχετικούς επαγγελματίες και στην Επιτροπή τον κατάλογο των κωδικών ιχνηλασιμότητας όλων των εγκεκριμένων μονάδων παραγωγής ανά τόπο παραγωγής, τυχόν δε επικαιροποιήσεις του καταλόγου αυτού κοινοποιήθηκαν αμέσως στην Επιτροπή και στους σχετικούς επαγγελματίες. 
            
            
               8.Οι συγκεκριμένοι καρποί συνοδεύονται από πιστοποιητικό φυτοϋγειονομικού ελέγχου στο οποίο περιλαμβάνονται η ημερομηνία της τελευταίας επιθεώρησης και ο αριθμός των συσκευασιών από κάθε μονάδα παραγωγής, οι σχετικοί κωδικοί ιχνηλασιμότητας και, υπό τον τίτλο «Συμπληρωματική δήλωση», η ακόλουθη δήλωση: «Το φορτίο συμμορφώνεται με το παράρτημα IV του εκτελεστικού κανονισμού (ΕΕ) …/… της Επιτροπής [Υπηρεσία Εκδόσεων: να συμπληρωθεί η παραπομπή στον παρόντα κανονισμό]».
            
            
               9.Οι συγκεκριμένοι καρποί παρήχθησαν σε εγκεκριμένη μονάδα παραγωγής:
            
            
               1)όπου, κατά τη διάρκεια των επίσημων επιθεωρήσεων που αναφέρονται στο σημείο 4, δεν εντοπίστηκε στους συγκεκριμένους καρπούς ο συγκεκριμένος επιβλαβής οργανισμός· 
            
            
               2)από την οποία προέρχονται οι συγκεκριμένοι καρποί, όπως αναφέρεται στο σημείο 5, στους οποίους δεν εντοπίστηκε ο συγκεκριμένος επιβλαβής οργανισμός· 
            
            
               3)από την οποία προέρχονται τα φορτία των εν λόγω καρπών, στα οποία δεν εντοπίστηκε ο συγκεκριμένος επιβλαβής οργανισμός κατά τους επίσημους ελέγχους που διενεργήθηκαν κατά την είσοδό τους στην Ένωση κατά τη διάρκεια της ίδιας καλλιεργητικής και εξαγωγικής περιόδου· και
            
            
               4)από την οποία προέρχονται οι συγκεκριμένοι καρποί στους οποίους δεν εντοπίστηκε ο συγκεκριμένος επιβλαβής οργανισμός, κατά την προηγούμενη καλλιεργητική και εξαγωγική περίοδο, σε επίσημες επιθεωρήσεις στην Ουρουγουάη ή στους ελέγχους που διενεργήθηκαν σε φορτία κατά την είσοδό τους στην Ένωση.
            
            
            
               
            
               ΠΑΡΑΡΤΗΜΑ V 
               Προϋποθέσεις για την εισαγωγή των συγκεκριμένων καρπών καταγωγής Ζιμπάμπουε στην Ένωση σύμφωνα με το άρθρο 3
            
            
               1.Οι συγκεκριμένοι καρποί έχουν παραχθεί σε τόπο παραγωγής που αποτελείται από μία ή περισσότερες μονάδες παραγωγής, οι οποίες έχουν χαρακτηριστεί ως μοναδικά και φυσικώς διακριτά τμήματα τόπου παραγωγής, και τόσο ο τόπος παραγωγής όσο και οι μονάδες παραγωγής του έχουν εγκριθεί από τον εθνικό οργανισμό φυτοπροστασίας της Ζιμπάμπουε με σκοπό την εξαγωγή στην Ένωση.
            
            
               2.Οι εγκεκριμένοι τόποι παραγωγής και οι μονάδες παραγωγής τους έχουν καταχωριστεί από τον εθνικό οργανισμό φυτοπροστασίας της Ζιμπάμπουε με τους αντίστοιχους κωδικούς ιχνηλασιμότητάς τους. 
            
         
         
            
               3.Οι συγκεκριμένοι καρποί έχουν παραχθεί σε εγκεκριμένη μονάδα παραγωγής η οποία έχει υποβληθεί σε αγωγές και καλλιεργητικά μέτρα που είναι αποτελεσματικά για την καταπολέμηση του συγκεκριμένου επιβλαβούς οργανισμού, σε κατάλληλο χρόνο από την έναρξη του τελευταίου κύκλου βλάστησης, και η εφαρμογή τους επαληθεύτηκε υπό την επίσημη εποπτεία του εθνικού οργανισμού φυτοπροστασίας της Ζιμπάμπουε. 
            
            
               4.Στις εγκεκριμένες μονάδες παραγωγής έχουν διενεργηθεί, από την έναρξη του τελευταίου κύκλου βλάστησης, επίσημες επιθεωρήσεις, οι οποίες συνίστανται σε φυσικούς ελέγχους και, σε περίπτωση εντοπισμού συμπτωμάτων, δειγματοληψία για την ανίχνευση της παρουσίας του συγκεκριμένου επιβλαβούς οργανισμού, και ο συγκεκριμένος επιβλαβής οργανισμός δεν έχει εντοπιστεί στους συγκεκριμένους καρπούς. 
            
            
               5.Έχει ληφθεί δείγμα: 
            
            
               1)κατά την άφιξη στις εγκαταστάσεις συσκευασίας, πριν από τη μεταποίηση, αποτελούμενο τουλάχιστον από 200-400 καρπούς ανά παρτίδα των συγκεκριμένων καρπών· 
            
            
               2)κατά μήκος της γραμμής μεταξύ της άφιξης και της συσκευασίας στις εγκαταστάσεις συσκευασίας, αποτελούμενο από τουλάχιστον 1 % των συγκεκριμένων καρπών· 
            
            
               3)πριν από την αναχώρηση από την εγκατάσταση συσκευασίας, αποτελούμενο από τουλάχιστον 1 % των συγκεκριμένων καρπών· 
            
            
               4)πριν από την εξαγωγή, στο πλαίσιο της τελικής επίσημης επιθεώρησης για την έκδοση του πιστοποιητικού φυτοϋγειονομικού ελέγχου, αποτελούμενο από τουλάχιστον 1 % των συγκεκριμένων καρπών που προετοιμάστηκαν για εξαγωγή.
            
            
               6.Έχουν ληφθεί δείγματα από όλους τους συγκεκριμένους καρπούς που αναφέρονται στο σημείο 5, στο μέτρο του δυνατού, με βάση οποιοδήποτε σύμπτωμα του συγκεκριμένου επιβλαβούς οργανισμού, και όλοι οι επιλεγμένοι καρποί που αναφέρονται στο σημείο 5 στοιχείο α) διαπιστώθηκε ότι είναι απαλλαγμένοι από τον εν λόγω επιβλαβή οργανισμό βάσει οπτικών επιθεωρήσεων, ενώ όλοι οι επιλεγμένοι καρποί που αναφέρονται στο σημείο 5 στοιχεία β), γ) και δ), οι οποίοι παρουσίαζαν συμπτώματα του συγκεκριμένου επιβλαβούς οργανισμού, ελέγχθηκαν και διαπιστώθηκε ότι είναι απαλλαγμένοι από αυτόν. 
            
            
               7.Οι συγκεκριμένοι καρποί έχουν μεταφερθεί σε συσκευασίες, καθεμία εκ των οποίων φέρει ετικέτα με τον κωδικό ιχνηλασιμότητας της μονάδας παραγωγής από την οποία προέρχεται.
            
            
               8.Πριν από την έναρξη της εξαγωγικής περιόδου των συγκεκριμένων καρπών, ο εθνικός οργανισμός φυτοπροστασίας της Ζιμπάμπουε κοινοποίησε στους σχετικούς επαγγελματίες και στην Επιτροπή τον κατάλογο των κωδικών ιχνηλασιμότητας όλων των εγκεκριμένων μονάδων παραγωγής ανά τόπο παραγωγής, τυχόν δε επικαιροποιήσεις του καταλόγου αυτού κοινοποιήθηκαν αμέσως στην Επιτροπή και στους σχετικούς επαγγελματίες. 
            
            
               9.Οι συγκεκριμένοι καρποί συνοδεύονται από πιστοποιητικό φυτοϋγειονομικού ελέγχου στο οποίο περιλαμβάνονται η ημερομηνία της τελευταίας επιθεώρησης και ο αριθμός των συσκευασιών από κάθε μονάδα παραγωγής, οι σχετικοί κωδικοί ιχνηλασιμότητας και, υπό τον τίτλο «Συμπληρωματική δήλωση», η ακόλουθη δήλωση: «Το φορτίο συμμορφώνεται με το παράρτημα V του εκτελεστικού κανονισμού (ΕΕ) …/… της Επιτροπής [Υπηρεσία Εκδόσεων: να συμπληρωθεί η παραπομπή στον παρόντα κανονισμό]».
            
            
               10. Οι συγκεκριμένοι καρποί παρήχθησαν σε εγκεκριμένη μονάδα παραγωγής:
            
            
               1)όπου, κατά τη διάρκεια των επίσημων επιθεωρήσεων που αναφέρονται στο σημείο 4, δεν εντοπίστηκε στους συγκεκριμένους καρπούς ο συγκεκριμένος επιβλαβής οργανισμός· 
            
            
               2)από την οποία προέρχονται οι συγκεκριμένοι καρποί, όπως αναφέρεται στο σημείο 5, στους οποίους δεν εντοπίστηκε ο συγκεκριμένος επιβλαβής οργανισμός·
            
            
               3)από την οποία προέρχονται τα φορτία των εν λόγω καρπών, στα οποία δεν εντοπίστηκε ο συγκεκριμένος επιβλαβής οργανισμός κατά τους επίσημους ελέγχους που διενεργήθηκαν κατά την είσοδό τους στην Ένωση κατά τη διάρκεια της ίδιας καλλιεργητικής και εξαγωγικής περιόδου· και  
            
            
               4)από την οποία προέρχονται οι συγκεκριμένοι καρποί στους οποίους δεν εντοπίστηκε ο συγκεκριμένος επιβλαβής οργανισμός, κατά την προηγούμενη καλλιεργητική και εξαγωγική περίοδο, σε επίσημες επιθεωρήσεις στη Ζιμπάμπουε ή στους ελέγχους που διενεργήθηκαν σε φορτία κατά την είσοδό τους στην Ένωση.